S Wyland litt zwüschet em Rhii und de Tuur und werd im Oste vom Tuurgi bigrenzt. Im Südweste goots öber d Tuur uus bis an Iirchel ane. Die wichtigste Wiidörfer sind Staame, Benke, Tachse und Uewise. De Wiibau werd dur s mildi und sunige Klima bigünstigt. Im Wyland liget au historischi Baute, wie s Schloss Laufe am Rhiifall und s Chloster Rhiinau. De Tielekt vom Wyland ghört zu de Ostschwiizertielekt und underschaidet sich dütli vom Züritütsche.